section_heading: Povijest
paragraph_text: Turnir je započeo 1899. kao Cincinnati Open, te je održan u klubu Avondale Athletic. Tijekom svoje povijesti natjecanje se selilo na nekoliko različitih lokacija uglavnom zbog promjena u upravljanju turnirom, te površine na kojoj se igrao. Prvi turnir 1899. se igrao na zemljanoj podlozi, a tijekom sljedećih godina uglavnom se i igralo na zemljanoj podlozi i to sve do 1979. kada je zemljana podloga trajno zamijenjena tvrdom.